CELEX: 32020R2080
Language: lv
Date: 2020-12-09 00:00:00
Title: Komisijas Īstenošanas regula (ES) 2020/2080 (2020. gada 9. decembris) par atsevišķu preču klasifikāciju kombinētajā nomenklatūrā

15.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 423/3
               
            
         KOMISIJAS ĪSTENOŠANAS REGULA (ES) 2020/2080
         (2020. gada 9. decembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. decembrī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        1.
                     
                     
                        2.
                     
                     
                        3.
                     
                  
                        Sālītas un žāvētas tomātu puses, derīgas tūlītējam patēriņam. Sāls saturs svārstās no 10,65 % līdz 17,35 % no svara. Atkarībā no sāls satura atšķirībām produkts ir iedalīts dažādās kvalitātes kategorijās un to izmanto dažādiem mērķiem.
                        Ražošanas procesā svaigus tomātus sagriež, sāla un pēc tam žāvē saulē. Sālīšanas galvenais mērķis ir garšvielu pievienošana un dažādu kvalitātes kategoriju piešķiršana. Papildus tam sālīšana paātrina žāvēšanu un iekonservē produktu.
                        Izstrādājums tiek iepakots dažāda izmēra vakuumiepakojumos kartona kastēs un uzglabāts temperatūrā, kas zemāka par 5 °C.
                     
                     
                        2002 10 90 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 2002 , 2002 10  un 2002 10 90  formulējumu.
                        Pozīcijā 0711  ietilpst dārzeņi, kas apstrādāti tikai tādēļ, lai nodrošinātu to pagaidu iekonservēšanu pārvadāšanas vai uzglabāšanas laikā pirms lietošanas ar nosacījumu, ka tie nav derīgi tūlītējam patēriņam šādā stāvoklī. Tā kā attiecīgais produkts ir piemērots tūlītējam patēriņam, klasificēšana pozīcijā 0711  nav iespējama.
                        Pozīcijā 0712  ietilpst kaltēti dārzeņi, kas nav tālāk apstrādāti.
                        Sālīšanas process 7. nodaļā nav paredzēts. To uzskata par turpmāku sagatavošanu, jo žāvēšanas procesos nav obligāti jāpievieno sāls. Tādēļ klasificēšana pozīcijā 0712  nav iespējama.
                        Tāpēc produkts klasificējams ar KN kodu 2002 10 90  pie bez etiķa vai etiķskābes sagatavotiem vai konservētiem tomātiem.